Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	V dôsledku zvýšenia právnej istoty a jednoznačného ustálenia právnej úpravy najvyššej prípustnej výšky odplaty sa očakáva plošný pozitívny efekt na podnikateľov, ktorí požičiavajú peňažné prostriedky spotrebiteľom.	

3.2. Aký je predpokladaný charakter a rozsah nákladov a prínosov?
	Rozsah celkovým prínosov je v kontexte bodu 3.1 prevažujúci.	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Predpokladanú výšku nie je možné presne vyčísliť. Odhaduje sa zvýšená nákladovosť pri úvodných fázach implementácie právnej úpravy, a to najmä v súvislosti s ustanovením o veľkosti písma spotrebiteľskej zmluvy, všeobecných obchodných podmienok a súvisiacich zmluvných dokumentov. 	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
	Navrhovaná zmena právnej úpravy dopadne v časti ustanovenia odplaty a najvyššej prípustnej výšky odplaty najmä na nebankové subjekty, ktoré sa budú musieť novým pravidlám prispôsobiť, a to najmä s ohľadom na výšku najvyššej prípustnej odplaty, ktorú budú môcť od spotrebiteľov požadovať. Banky a pobočky zahraničných bánk budú iba minimálne dotknuté, keďže priemerovaná východisková referenčná veličina má svoj pôvod práve v bankovom sektore.

V rovine pozitívnych vplyvov na podnikateľské prostredie nariadenie vlády SR zásadným spôsobom zjednocuje podmienky pre slušnú hospodársku súťaž, podstatne narušovanú úžerníckymi zmluvami, ktoré na trhu niektorým subjektom vytvárali až zákonom reprobovanú komparatívnu výhodu ich podnikania.

V časti veľkosti písma budú nákladovo negatívne dotknuté subjekty, ktoré doposiaľ používali písmo menšej veľkosti ako ustanovuje návrh nariadenia vlády SR vychádzajúci z výšky písma používaného v tlačenej podobe Zbierky zákonov SR. 	

3.5. Aké sú predpokladané spoločensko – ekonomické dôsledky pripravovaných regulácií?
	Prevažne pozitívne; v konečnom dôsledku sa predpokladá zvýšenie právnej istoty veriteľov a spotrebiteľov v sektore poskytovania peňažných prostriedkov a zlepšenie podmienok pre hospodársku súťaž.